Author: Elena Malíková
Last saved by: Mičkovicová Adriana
Company: MSVVaSSR

Správa zo zahraničnej pracovnej cesty

1. Účastníci ZPC
Meno:						Ing. Adriana Mičkovicová
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport a mládež
						Stromová 1, 813 30 Bratislava
Pracovné zaradenie:		štátny radca 
Znalosť jazykov:				anglický, ruský, francúzsky a španielsky jazyk  	

2. Zahraničná pracovná cesta 
Štát: 						Rakúsko
Mesto:						Viedeň
Vykonaná v dňoch: 				21. - 22. apríla 2015
Prijímajúca organizácia: 	Ministerstvo ľudských zdrojov Maďarskej republiky a Európska komisia
Účel cesty:	2. zasadnutie expertnej skupiny „Ekonomická dimenzia“
Spôsob financovania: 		            	Európska komisia, Ministerstvo školstva, 
						vedy, výskumu a športu SR				

3. Rámcový program pobytu

21. apríla 2015
Príchod delegácií
Viedenská akadémia športového satelitného účtu – úvodný seminár
Stretnutie expertnej skupiny s pozorovateľmi

22. apríla 2015
Stretnutie expertnej skupiny - pokračovanie
Prezentácia 1. výstupu - Ekonomické benefity športu - športové satelitné účty 
Prezentácia 2. výstupu - Odkaz významných športových podujatí – zameranie na udržateľnosť v oblasti sociálnej, ekonomickej a životného prostredia (2. výstup)
Investície do športu, vrátane finančnej podpory EÚ

Odchod delegácií

4. Všeobecné informácie k problematike

		Činnosť expertnej skupiny EÚ „Ekonomická dimenzia v športe“ sa zameriava na vybrané otázky týkajúce sa ekonomickej dimenzii športu, konkrétne udržateľnému financovaniu športu, odkazu významných športových podujatí, ekonomickým benefitom v športe a inováciám, ktoré sú jednou z prioritných tém EÚ pre spoluprácu v športe. Formovaná bola na základe nového pracovného plánu Európskej únie pre šport (2014-2017) a pokračuje v činnosti predchádzajúcej expertnej skupiny „Športové štatistiky“, ktorá sa riadila predchádzajúcim plánom EÚ pre šport (2011-2014). Jej úlohou je vypracovať výstupy a cieľové dáta pre tieto tri hlavné oblasti: 
•	Odporúčania ohľadne merania ekonomických benefitov v športe v EÚ na základe prebiehajúcej práce na podporu vzniku tzv. športových satelitných účtov v členských krajinách
•	Odporúčania ohľadne významných športových podujatí, predovšetkým so zreteľom na sociálnu, ekonomickú a environmentálnu udržateľnosť
•	Praktická príručka na podporu transparentných a dlhodobých investícií v športe, vrátane EÚ financovania, založená na odporúčaniach z roku 2012 o udržateľnom financovaní športu, vrátane štátnej pomoci
Prvý a druhý výstup má byť predložený v druhej polovici roku 2015, tretí výstup v prvej polovici roku 2016.

5. Stručné zhrnutie rokovania

	Stretnutie začalo úvodným seminárom k  športovým satelitným účtom, kde bol prestavený športový satelitný účet v Rakúsku založený na relevantných štatistických údajoch slúžiaci ako nástroj na vyhodnotenie efektívnosti vložených prostriedkov do športu vzhľadom na ekonomický rast a zamestnanosť. Program seminára pozostával z  praktických cvičení v Exceli. Prvý deň stretnutia expertnej skupiny prebiehal za účasti pozorovateľov, ktorí predstavili organizáciu, ktorú zastupujú a predstavili svoj prínos k expertnej skupine. Druhý deň bol venovaný prezentácii lídrov expertných skupín k prebiehajúcemu procesu prípravy jednotlivých výstupov a diskusii s expertmi. 
	
	Prvým výstupom sú odporúčania ohľadne merania ekonomických benefitov v športe v EÚ na základe prebiehajúcej práce na podporu vzniku tzv. športových satelitných účtov v členských krajinách.  Lídrom tejto skupiny je Rakúsko, ktoré prezentovalo doterajšiu prácu. Výstup by mal byť dokončený v prvej polovici roku 2015. Druhý výstup - odporúčania ohľadne významných športových podujatí, predovšetkým so zreteľom na sociálnu, ekonomickú a environmentálnu udržateľnosť má na starosti Slovinsko. Lídrom tretieho výstupu - Praktická príručka na podporu transparentných a dlhodobých investícií v športe, vrátane EÚ financovania, založená na odporúčaniach z roku 2012 o udržateľnom financovaní športu, vrátane štátnej pomoci je Francúzsko. Dokončenie druhého výstupu sa očakáva v prvej polovici roku 2015, tretí výstup bude ukončený v prvej polovici roku 2016.

	Na záver sa dohodlo ďalšie stretnutie expertnej skupiny, ktoré sa má uskutočniť 6.-7. októbra 2015 v Luxembursku.

6. Závery a odporúčané návrhy

Práca v  expertnej skupine EÚ „ekonomická dimenzia v športe“ ktorá sa zameriava na vybrané otázky týkajúce sa ekonomickej dimenzii športu, konkrétne udržateľnému financovaniu športu, odkazu významných športových podujatí, ekonomickým benefitom v športe a inováciám, ktoré sú jednou z prioritných tém EÚ pre spoluprácu v športe, je dôležitá pre Slovensko a prispieva k vykonávaniu štátnej politiky v oblasti športu. Prínosné budú plánované výstupy, ktoré majú byť výsledkom práce pracovnej skupiny a ktoré budú súčasťou záverečnej správy Európskej komisie o implementácii pracovného plánu do konca roku 2016.

7. Prehľad prinesenej dokumentácie 

Oficiálne rokovacie materiály sú uložené na sekcii štátnej starostlivosti o šport a mládež MŠVVaŠ SR. 

8. Osobitne vyhodnotený očakávaný prínos ZPC

SR ako členský štát EÚ sa priamo zúčastňuje zasadnutí expertnej skupiny EÚ „ekonomická dimenzia v športe“ v rámci agendy EÚ, a má takto možnosť vyjadrovať sa k vybraným otázkam týkajúcich ekonomickej dimenzii športu na európskej úrovni, ako aj na národnej úrovni.

9. Prenos zverejnenia výsledkov ZPC, prenos získaných informácií

Informácie o rokovaní boli postúpené v rámci sekcie štátnej starostlivosti o šport a mládež relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.
Bratislava, 30. apríla 2015		

Vypracovala:
Ing. Adriana Mičkovicová 

Schválil: 
Ing. Ladislav Čambal
generálny riaditeľ sekcie štátnej starostlivosti o šport a mládež

Ing. Elena Malíková 
riaditeľka odboru vzdelávania a medzinárodnej spolupráce v športe